बांग्लादेश क्रिकेट टीम का श्रीलंका दौरा 2020–21
बांग्लादेश क्रिकेट टीम दो टेस्ट मैच खेलने के लिए अप्रैल और मई 2021 के दौरान श्रीलंका का दौरा किया था। टेस्ट श्रृंखला, आईसीसी वर्ल्ड टेस्ट चैंपियनशिप के उद्घाटन संस्करण का हिस्सा थी। मूल रूप से, तीन-टेस्ट दौरा जुलाई और अगस्त 2020 में होना था, लेकिन कोविड-19 महामारी के कारण इसे अक्टूबर 2020 तक के लिए टाल दिया गया था। सितंबर 2017 में, इस दौरे को फिर से स्थगित कर दिया गया, दोनों बोर्ड श्रृंखला के लिए संगरोध आवश्यकताओं पर सहमत नहीं हो सके। दिसंबर 2020 में, बांग्लादेश क्रिकेट बोर्ड (बीसीबी) दो टेस्ट मैच खेलने के लिए अप्रैल 2021 में श्रीलंका का दौरा करने पर विचार कर रहा था। फरवरी 2021 में, बीसीबी ने पुष्टि की कि श्रीलंका का दौरा अप्रैल में होगा। 19 मार्च 2021 को, श्रीलंका क्रिकेट (एसएलसी) ने दौरे की तारीखों की घोषणा की। पहला टेस्ट मैच ड्रॉ के रूप में समाप्त हुआ,यह टेस्ट बारिश के कारण पांचवें दिन के अंतिम सत्र में समाप्त हो गया। दूसरे टेस्ट मैच को श्रीलंका ने 209 रनों से जीतकर श्रृंखला को 1–0 से जीत लिया।